Document ID: 32005D0770

ODLOČBA KOMISIJE
z dne 3. novembra 2005
o spremembi prilog I in II k Odločbi 2003/634/ES o odobritvi programov za pridobitev statusa odobrenih območij in odobrenih ribogojnic prostih virusne hemoragične septikemije (VHS) in infekciozne hematopoetske nekroze (IHN) rib znotraj neodobrenih območij
(notificirano pod dokumentarno številko K(2005) 4185)
(Besedilo velja za EGP)
(2005/770/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1), in zlasti člena 10(2) Direktive,
ob upoštevanju naslednjega:
(1)
Odločba Komisije 2003/634/ES (2) potrjuje in navaja programe, ki so jih predložile različne države članice. Programi so pripravljeni tako, da lahko država članica za območja ali ribogojnice na območjih, ki niso odobrena, pozneje začne postopke za pridobitev statusa odobrenega območja ali odobrene ribogojnice znotraj neodobrenega območja glede ene ali več bolezni rib, virusne hemoragične septikemije (VHS) in infekciozne hematopoetske nekroze (IHN).
(2)
Program, ki se v zvezi z IHN uporablja na celotnem ozemlju Finske in v zvezi z VHS na celinskih delih ozemlja Finske, je bil dokončan in ga je treba črtati iz Priloge I k Odločbi 2003/634/ES.
(3)
Program, ki se uporablja na Incubatoio ittico di valle - Loc. Cascina Prelle - Traversella (TO) je bil dokončan in ga je treba črtati iz Priloge II k Odločbi 2003/634/ES.
(4)
Odločbo 2003/634/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Odločba 2003/634/ES se spremeni na naslednji način:
1.
Priloga I se nadomesti z besedilom v Prilogi I k tej odločbi.
2.
Priloga II se nadomesti z besedilom v Prilogi II k tej odločbi.
Člen 2
Ta odločba je naslovljena na države članice.
V Bruslju, 3. novembra 2005

Labels: 0
18
4
6